Sextán voru kærðir fyrir hraðakstur í umferðareftirliti lögreglunnar í Borgarfirði og Dölum í liðinni viku og sá sem hraðast ók var á 123 km/klst þar sem hámarkshraði var 90 . Sex umferðaróhöpp urðu einnig í umdæminu í vikunni sem leið og minniháttar meiðsli í tveimur af þeim . Í þremur tilfellum voru bifreiðar það mikið skemmdar að skráningarmerkin voru fjarlægð . Fjögur óhöpp urðu þar sem ekið var á lömb og þau drápust . Tveir ökumenn voru staðnir að því að aka undir áhrifum fíkniefna og var annar þeirra með fíkniefni í fórum sínum . Þá voru tveir teknir fyrir að aka undir áhrifum áfengis . Einn til viðbótar var svo handsamaður með tvo lítra af landa í fórum sínum .